als_Latn dik_Latn sag_Latn
Asport– Pas rezultateve të dobta që ka arritur në dy edicionet e fundit të Champions League, Manchester Siti ka bërë lëvizjet e duhura për të përforcuar një skuadër që ka tashmë shumë kampionë, duke filluar merkaton e verës me blerjen e Stevan Jovetiç për 25 milionë euro.
“Doja të ndryshoja ambjent. E kam dashuruar Italinë nga të gjitha pikëpamjet dhe kam qëndrruar për pesë vite, por në fund kam vendosur të vij në Premier League sepse është një ndër tre kampionatet më të bukur në Europë”, ka komentuar 23 vjeçari malazes, protagonist i një ecurie të shkëlqyer me fanellën e Fiorentinës. Jovetiç, që ka kaluar në Manchester sëbashku me Fernandinjo, Jesus Navas dhe Alvaro Negredo shpjegon se trajneri ri Manuel Pelegrini ka qënë një ndër faktorët kryesorë që e kanë bindur të transferohet në Angli. “Filozofia e tij është pak a shumë edhe e imja. Më pëlqen loja e skuadrave të tij, e kam parë sezonin e shkuar me Malagan. Kur kemi filluar stërvitjen kemi vrapuar shumë, por gjithmonë me top në këmbë. Më ka pëlqyer shumë dhe është pikërisht kjo ajo që unë dua”, shpjegon malazesi. Blutë e Manchesterit janë kthyer në kompeticionin më të rëndësishëm europian për klube në vitin 2011/2012 dhe dy sezone me rradhë është eliminuar që në fazën në grupe. Këtë sezon mund të jetë njësoj e vështirë të mundet konkurrenca e Bajern Mynih, CSKA Moskës dhe Viktoria Plzen, por Jovetiç tregohet optimist.
“Kemi qënë një skuadër e fortë edhe më parë, por me Fernandinjon, Navas dhe Negredon jemi akoma më të fortë. Mund të konkurrojmë sigurisht për objektivat tanë: titullin në Premier League dhe të shkojmë deri në fund në Champions League”, komenton ish lojtari Fiorentinës.
Kujdes : Të gjitha të drejtat e këtij shkrimi janë të rezervuara nga Asport.info
You must be logged in to post a comment Login
als_Latn als_Latn als_Latn als_Latn eng_Latn